অশুভ লক্ষ্য হাসিলে সন্ত্রাসীদের পৃষ্ঠপোষকতা দিচ্ছে যুক্তরাষ্ট্র: রুহানি
ইরানের প্রেসিডেন্ট হাসান রুহানি বলেছেন, মার্কিন সরকার একদিকে ইরাকে সেনা মোতায়েন রেখে অবৈধ তৎপরতা চালাচ্ছে, অন্যদিকে নিজেদের অশুভ লক্ষ্য হাসিলের জন্য সন্ত্রাসীদের পৃষ্ঠপোষকতা দিচ্ছে। 







বৃহস্পতিবার রাশিয়ার অবকাশযাপন কেন্দ্র সোচিতে সিরিয়াবিষয়ক একটি ত্রিপক্ষীয় সম্মেলনে তিনি এসব কথা বলেন।




একদিনের ওই সম্মেলনে প্রেসিডেন্ট রুহানির পাশাপাশি রাশিয়ার প্রেসিডেন্ট ভ্লাদিমির পুতিন ও তুরস্কের প্রেসিডেন্ট রিসেপ তাইয়েপ এরদোগান উপস্থিত ছিলেন।
রুহানি বলেন, সন্ত্রাসবাদের সমর্থক দেশগুলো অশুভ লক্ষ্য অর্জনের জন্য সন্ত্রাসকে হাতিয়ার হিসেবে ব্যবহার করছে। তাই সিরিয়াসহ বিশ্বের কোনো স্থানে সন্ত্রাসীরা যেন নিরাপদ বোধ না করে, সে ব্যবস্থা নিতে হবে।
তিনি বলেন, আমেরিকা এখনও ইরাক ও সিরিয়ায় তৎপর সন্ত্রাসী গোষ্ঠীগুলোকে পৃষ্ঠপোষকতা দিচ্ছে। তারা একদিকে ইরাকে সেনা মোতায়েন রেখে ‘অবৈধ তৎপরতা’ চালাচ্ছে, অন্যদিকে নিজের অশুভ লক্ষ্য হাসিলের জন্য সন্ত্রাসীদের পৃষ্ঠপোষকতা দিচ্ছে।
সিরিয়া সরকারের অনুমতি ছাড়াই দেশটিতে আমেরিকা যে সেনা মোতায়েন করেছে, তাদের ফিরিয়ে নেয়ার ঘোষণা দিয়েও তা পুরোপুরি বাস্তবায়ন করেনি, বলেন তিনি।

ইরানের প্রেসিডেন্ট হাসান রুহানি বলেছেন, মার্কিন সরকার একদিকে ইরাকে সেনা মোতায়েন রেখে অবৈধ তৎপরতা চালাচ্ছে, অন্যদিকে নিজেদের অশুভ লক্ষ্য হাসিলের জন্য সন্ত্রাসীদের পৃষ্ঠপোষকতা দিচ্ছে।